stanford-oval/wikipedia huggingface dataset:
Folklore (Nelly Furtadon albumi)

| Folklore Nelly Furtado |
| --- | --- | --- |

Studioalbumin tiedot
 Julkaistu: 24. marraskuuta 2003
 Tuottaja(t): Track & Field, Nelly Furtado, Lil' Jaz, Jacques Morelenbaum
 Tyylilaji: folk, pop
 Kesto: 50.36
 Levy-yhtiö: DreamWorks
Nelly Furtadon muut julkaisut
| Whoa, Nelly! 2000 | Folklore 2003 | Loose 2006 |
Singlet albumilta Folklore
 ”Powerless (Say What You Want)” Julkaistu: 7. lokakuuta 2003  ”Try” Julkaistu: 15. maaliskuuta 2004  ”Força” Julkaistu: 7. kesäkuuta 2004  ”Explode” Julkaistu: 27. syyskuuta 2004  ”The Grass Is Green” Julkaistu: 14. helmikuuta 2005
Folklore on Nelly Furtadon toinen studioalbumi, joka julkaistiin 24. marraskuuta 2003.
Kappaleet

One-Trick Pony – 4:47
Powerless (Say What You Want) – 3:52
Explode – 3:44
Try – 4:39
Fresh Off the Boat – 3:16
Força – 3:40
The Grass Is Green – 3:50
Picture Perfect – 5:16
Saturdays – 2:04
Build You Up – 4:58
Island of Wonder – 3:49
Childhood Dreams – 6:33
Arvostelut

AllMusic:
Francine Niyonizigiye

Francine Niyonizigiye (s. 26. syyskuuta 1988) on burundilainen kestävyysjuoksija. Hän kilpaili naisten 5 000 metrin juoksussa kesäolympialaisissa 2004 Ateenassa ja putosi ensimmäisellä kierroksella jäätyään erässään 19. sijalle. Hän osallistui myös kesäolympialaisiin 2008 Pekingissä ja putosi jälleen ensimmäisellä kierroksella jäätyään eränsä neljänneksitoista. Hän toimi Pekingin kisoissa maansa lipunkantajana.
Niyonizigiyen henkilökohtainen ennätysaika 5 000 metrin juoksussa on 16:55.32 (2004).
Fosforit

Fosforit (ven. ООО «Промышленная группа «Фосфорит», OOO ”Promyšlennaja gruppa ”Fosforit”) on EuroChem (ven. JevroHim) -konserniin kuuluva yritys Leningradin alueen Jaaman piirissä Venäjällä. Se valmistaa fosforilannotteita ja rehufosfaattia.
Jaaman piirin fosforiittiesiintymät löydettiin vuosina 1950–1952 suoritetuissa maaperätutkimuksissa. Neuvostoliiton ministerineuvosto teki lopullisen päätöksen kaivoksen avaamisesta maaliskuussa 1961. Kaivos- ja rikastamokombinaatti Fosforit aloitti fosforiittijauhon tuotannon joulukuussa 1963. Vuonna 1969 sen yhteyteen alettiin rakentaa kivennäislannoitetehdasta, jonka ensimmäinen vaihe valmistui vuonna 1972 ja toinen vuonna 1979. Vuosina 1973–1980 rakennettiin kolmivaiheinen fosforihapon ja monoammoniumfosfaatin tuotantolaitos. Vuonna 1977 alettiin tuottaa myös rikkihappoa.
Vuonna 2001 Fosforitista tuli osa kaivos- ja kemian teollisuuteen erikoistunutta EuroChem-konsernia. Nykyään se on yksi Venäjän suurimmista fosforilannoitteiden tuottajista. Yhtiön oman kaivoksen kapasiteetti on 6,2 miljoonaa tonnia fosforiittimalmia ja tehtaan kapasiteetti 150 000 tonnia fosforiittijauhoa vuodessa. Esiintymän kooksi arvoidaan yli 300 miljoonaa tonnia. Noin 80 % tuotannosta viedään Länsi-Eurooppaan, Baltian maihin ja Latinalaiseen Amerikkaan.
Suuren-Lutskan maalaiskunnan alueella sijaitseva Fosforit on Jaaman kaupungin tärkein tuotantolaitos. Sen osuus Jaaman piirin tavaratuotannosta on noin 50 %. Alkuvuodesta 2011 tehtaalla työskenteli keskimäärin 1234 henkilöä, joiden keskipalkka oli 25 866 ruplaa (noin 650 euroa). Yhtiön ilmoittamiin kestävän kehityksen tavoitteisiin kuuluu käytöstä poistettujen kaivosten maisemointi, päästöjen vähentäminen ilmakehään ja vesistöihin, työntekijöiden terveydenhuollon ja vapaa-ajan järjestäminen sekä laitteiden hankkiminen paikallisiin sairaaloihin ja poliklinikoille.
Vuonna 2012 paljastui, että tehtaan jätealueen kipsikasalta Laukaanjokeen valuva fosfori on yksi Suomenlahden pahimpia saastuttajia. Sittemmin jätekipsikasan päästöt on saatu kuriin.
Ferrovie Appulo Lucane

| Ferrovie Appulo Lucane |
| --- | --- |
Yritysmuoto:  osakeyhtiö (Società a responsabilità limitata)
Perustettu:  2001
Kotipaikka:  Bari, Apulia, Italia
Toiminta-alue:  Apulia, Basilicata
Toimiala:  julkinen liikenne
Tuotteet:  rautatie- ja linja-autoliikenne
Liikevaihto:  50 milj. € (2015)
Henkilöstö:  556 (31.12.2015)
Kotisivu:  ferrovieappulolucane.it
Infobox OKVirheellinen NIMI-arvo: 
FAL:n rautatieverkosto kartalla.
Ferrovie Appulo Lucane S.r.l. (FAL) on italialainen rautatie- ja linja-autoyhtiö, joka toimii Kaakkois-Italiassa Barin, Materan ja Potenzan maakunnissa. Yhtiön kotipaikka on Bari.
Liikenne

Ferrovie Appulo Lucane harjoittaa paikallisjunaliikennettä omistamallaan 183 kilometrin pituisella rataverkolla reiteillä Bari–Altamura–Matera ja Bari–Altamura–Avigliano–Potenza. FAL:n rataverkko on kapearaiteinen (950 mm) ja sähköistämätön. FAL:lla on linja-autoreittejä samoilla seuduilla yhteensä 1 000 kilometriä.
Yhtiöllä oli vuonna 2015 yhteensä 2,7 miljoonaa junamatkustajaa ja 2,5 miljoonaa bussimatkustajaa. Yhtiön lipputulot olivat yhteensä 6,1 miljoonaa euroa, 22,5 % liikenteen hoitokustannuksista.
Aiheesta muualla

Kuvia tai muita tiedostoja aiheesta Ferrovie Appulo Lucane Wikimedia Commonsissa
Flaignes-Havys

| Flaignes-Havys |
| --- | --- |
 Kunnantalo
 Flaignes-Havys
 Koordinaatit: 49°49′10″N, 4°24′08″E 
Valtio:  Ranska
Alue:  Grand Est
Departementti:  Ardennes
Arrondissementti:  Charleville-Mézières
Pinta-ala:  
 – Kokonaispinta-ala:  13,7 km²
Väkiluku (2019):  104 
 – Väestötiheys:  7 as./km²
Kunnan numero:  08169
Infobox OKVirheellinen NIMI-arvo: 
Flaignes-Havys on kunta Pohjois-Ranskassa Ardennesin departementissa Grand Estin alueella. Se sijaitsee noin 31 kilometriä Charleville-Mézièresin kaupungista luoteeseen.
Kunnan keskustassa oleva Saint-Laurentin kirkon alkuperä voidaan ajoittaa vuosille 1175-1220 sen varhaisgoottilaisista elementeistä. Kirkko linnoitettiin noin 1584 ja sen ullakot on muutettu turvapaikaksi, jonne pääsee pohjoisessa sijaitsevasta puolustustornista.
Havys’n kylässä on Saint-Géryn linnoitettu kirkko. Se poltettiin kolmikymmenvuotiseen sotaan liittyvän Rocroin taistelun tiimellyksissä vuonna 1643. Kirkko ja sen puolustustorni rakennettiin tämän jälkeen uudelleen.
Saint-Laurentin kirkko
Saint-Géryn kirkko
Aiheesta muualla

Kuvia tai muita tiedostoja aiheesta Flaignes-Havys Wikimedia Commonsissa
Flakaholm

Flakaholm
| --- | --- |
Sijainti:  60°8′11.00″N, 24°46′40.00″E, Espoo Uusimaa Suomi
Merialue:  Suomenlahti, Itämeri
muokkaa - muokkaa wikitekstiä - muokkaa Wikidataa
Flakaholm on saari Espoon itäsaaristossa. Se sijaitsee noin kaksi kilometriä Matinkylän Nuottaniemen venesatamasta itäkaakkoon. Espoon virallisessa kaupunginosajaossa Flakaholm kuuluu Matinkylään; saaren ja Matinkylän manneralueen välinen etäisyys on puolisentoista kilometriä. Flakaholm on pohjoisin Miessaarta ympäröivistä saarista, joihin kuuluu Pukkisaari, Pyöräsaari, Knekten, Tratten, Långholmen ja Pikku Miessaari.
Flakaholm koostuu neljästä kiinteistöstä. Sen rantaviivan pituus on runsaat 800 metriä, rannat ovat etenkin idässä ja etelässä varsin ruovikoituneita. Miessaari sijaitsee Flakaholmin kaakkoispuolella, saaria erottaa muutaman kymmenen metrin levyinen Flakaholmssundet. Lounaan suunnassa lähin naapurisaari on Pukkisaari; Iso Vasikkasaari sijaitsee vajaan kilometrin Flakaholmista länteen.
Flakaholmin tunnusomaisena piirteenä on kapea ja matala niemi, joka kurottaa koilliseen. Niemi ja sen länsipuoliset lähiluodot muodostavat paikallisesti arvokkaan luontokokonaisuuden, jonka pinta-ala on kuutisentoista hehtaaria. Alue on säilynyt suhteellisen koskemattomana, Flakaholmin niemestä on tavattu muun muassa sangen harvinaista merimaltsaa. Morsinko ja rantaukonnauris ovat myös kuuluneet Flakaholmin kasveihin, mutta niitä ei ole tavattu 1900-luvun puolivälin jälkeen.
Myös Suvisaaristossa on Flakaholm-niminen saari, Bergön Flakaholm. Se sijaitsee viitisen kilometriä Matinkylän Flakaholmista lounaaseen.
Aiheesta muualla

Tiedostopalvelu.maanmittauslaitos.fi
Flakaholms Gräsgrund (Arkistoitu – Internet Archive)
Francine Niyonsaba

| Mitalit | Mitalit | Mitalit |  |
| --- | --- | --- | --- |
|  Francine Niyonsaba Rion olympialaisissa 2016. |  Francine Niyonsaba Rion olympialaisissa 2016. |  Francine Niyonsaba Rion olympialaisissa 2016. |  |
Maa:   Burundi
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Rio de Janeiro 2016 | 800 m juoksu |  |
| MM-kilpailut  | MM-kilpailut  | MM-kilpailut  |  |
|  Hopeaa | Lontoo 2017 | 800 m juoksu |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Portland 2016 | 800 m juoksu |  |
|  Kultaa | Birmingham 2018 | 800 m juoksu |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Porto-Novo 2012 | 800 m juoksu |  |
|  Hopeaa | Asaba 2018 | 800 m juoksu |  |
Francine Niyonsaba (s. 5. toukokuuta 1993) on burundilainen yleisurheilija.
Hän voitti yleisurheilun Afrikan-mestaruuskilpailuissa kultaa naisten 800 metrin juoksussa vuonna 2012. Hän kilpaili myös vuoden 2012 kesäolympialaisissa Lontoossa ja ylsi kuudennelle sijalle 800 metrin juoksussa. Hän paransi 800 metrin Burundin ennätystä viidesti vuonna 2012 päätyen Brysselissä aikaan 1.56,59.
Niyonsaba voitti sisäratojen maailmanmestaruuden 800 metrillä Portlandissa 2016 Burundin ennätysajalla 2.00,01. Saman vuoden heinäkuussa hän juoksi Monacossa maansa ulkorataennätyksen 1.56,24. Riio de Janeiron olympialaisissa 2016 hän sai hopeaa ajalla 1.56,49. Hän paransi 800 metrin Burundin ennätyksen lukemiin 1.55,47 Monacossa 21. heinäkuuta 2017. Lontoon MM-kilpailuissa 2017 hän sai hopeaa ajalla 1.55,92. Hän voitti 800 metrin sisäratojen maailmanmestaruuden  Birminghamissa 2018 Burundin ennätysajalla 1.58,31. Saman vuoden Afrikan-mestaruuskilpailuissa hän sai 800 metrillä hopeaa ajalla 1.57,97.
Nionsaba sijoittui vuodelle 2021 siirretyissä Tokion olympialaisissa 10 000 metrillä viidenneksi Burundin ennätysajalla 30.41,93. 5 000 metrillä hänet hylättiin alkueräjuoksussa. Hän juoksi 2 000 metrin maailmanennätyksen 5.21,56 Zagrebissa 14. syyskuuta 2021. Hän paransi vuonna 2021 Burundin ennätyksiä useita kertoja päätyen 3 000 metrillä aikaan 8.19,08 Pariisissa 28. elokuuta ja 5 000 metrillä aikaan 14.25,34 Brysselissä 3. syyskuuta.
Far Arden

Far Arden on suomalainen rockyhtye, joka perustettiin vuonna 1987. Silloin kokoonpano oli Esko Nevalainen (laulu, kitara), Jamppa GT Heikkinen (rummut), Ari-Matti Jänkälä (basso), Juha Lindberg (kitara) ja Arto Willman (kosketinsoittimet). Willman vaihtui pian kitaristi Eero Mahkoseen. Tämä kokoonpano levytti vuonna 1989 ensimmäisen singlen "Lisa". Debyytin jälkeen seurasi kaksi singleä, yksi ep ja ensimmäinen kokopitkä albumi Wind and Change vuonna 1993. Pian tämän jälkeen Jänkälä ja Mahkonen jättivät yhtyeen ja heidän tilalleen tulivat Jari Pietilä (kitara) ja Esa Koukkari (basso). Vuonna 1996 myös alkuperäinen kitaristi Juha Lindberg lopetti. Tämä kokoonpano alkoi vuonna 1998 nauhoittaa levyä Free Pictures (2001). Nauhoituksien aikana rumpali Heikkinen vaihtui Jarkko Aroon. Levyn ilmestymisen jälkeen kokoonpanoon tuli kosketinsoittaja Juha Sutela ja basisti vaihtui Lauri Väkevään. Vuonna 2005 basistiksi tuli Asko Karhunen. Kesällä 2012 ilmestyi Far Ardenin kolmas levy Songs of Intuition. Vuodenvaihteessa 2012–2013 pitkäaikainen rumpali Jarkko Aro vaihtui Ari Harjuun. Vuoden 2016 lopussa basisti Asko Karhusen eron jälkeen bassoa on soittanut Pekka Kotila.
Keväällä 2022 rumpali Ari Harjun jätettyä bändin tuli hänen tilalleen Eero Karhunen. Samalla basistiksi palasi Asko Karhunen ja Pekka Kotila siirtyi soittamaan kitaraa.
Julkaisut

Wind and Change (1993)
Free Pictures (2001)
Songs of Intuition (2012)
Nykyinen kokoonpano

Esko Nevalainen (laulu, kitara, huuliharppu)
Jari Pietilä (soolokitara)
Asko Karhunen (basso, taustalaulu)
Eero Karhunen (rummut)
Pekka Kotila (kitara)
Kari Kuivamäki (koskettimet)
Entiset jäsenet

Jamppa GT Heikkinen (rummut)
Esa Koukkari (basso)
Eero Mahkonen (kitara)
Juha Liimatta (basso)
Lauri Väkevä (basso)
Ari-Matti Jänkälä (basso)
Arto Willman (koskettimet)
Juha Sutela (kitara, koskettimet, huilu, taustalaulu)
Juha Lindberg (kitara)
Jarkko Aro (rummut)
Asko Karhunen (basso)
For Destroy the Lament

| For Destroy the Lament Neolithic |
| --- | --- | --- |

Studioalbumin tiedot
 Julkaistu: tammikuussa 1996
 Tyylilaji: doom metal death metal
 Kesto: 52.10
 Levy-yhtiö: Adipocere Records
Neolithicin muut julkaisut
| The Personal Fragment of Life 1993 | For Destroy the Lament 1996 | Neolithic 1997 |
For Destroy the Lament on puolalaisen doom/death metal -yhtye Neolithicin ensimmäinen studioalbumi, joka on julkaistu vuonna 1996.
Kappaleet

For Destroy the Lament – 4.06
Oddity – 6.58
Gardens of Phantasms – 7.13
Szacunek Dla Zmarlego – 6.30
Last Fix – 6.50
Chattles – 6.41
Choreografia – 5.39
Stained Glass Window – 8.08
Kokoonpano

Piotr Wtulich – kitarat, laulu
Mirosław Szymańczak – kitarat
Michał Sarnowski – bassokitara
Janusz Jastrzebowski – rummut
Michał Stefaniak – kosketinsoitin
Aiheesta muualla

For Destroy the Lament Discogsissa. (englanniksi)
Albumi For Destroy the Lament Encyclopaedia Metallum -sivustolla (englanniksi)
Neolithic
| Maciej Taff • Kay • Art • Orion • DarayNick Wolverine • Mirosław Szymańczak • Krayan • Michał Sarnowski • Tomasz Włodarski • Janusz Jastrzębowski • Rekin • Robert Bielak • Michał Stefaniak • Włodek Tyll |
| --- | --- |
Studioalbumit:  For Destroy the Lament • My Beautiful Enemy
EP:t:  Neolithic • Team 666
Demot:  Terpsychora • The Personal Fragment of Life
Katso myös:  Vesania • Black River • Blindead • Rootwater • Behemoth
For Death and Glory

| For Death and Glory Thronar |
| --- | --- | --- |

Studioalbumin tiedot
 Äänitetty : 2003–2005
 Julkaistu: 2005
 Tyylilaji: viikinkimetalli, heavy metal
 Kesto: 44.42
 Levy-yhtiö: Seven Kingdoms
Thronarin muut julkaisut
|   | For Death and Glory 2005 | Unleash the Fire 2008 |
For Death and Glory on alankomaalaisen Thronar-yhtyeen debyyttialbumi.
Kappaleet

To Kill and Be King
Gift from the Gods
The Hunt for Vengeance
Crimnor Valora
Dainar's Last Rites
For Death & Glory
Screams of Thunder
Where Sword, Axe and Bow Strike Together
The Butcher's Bill
Kokoonpano

Reamon Bloem – laulu
Otto van Beusekom – kitara, laulu
Kevin Olinga – kitara
Bouke Braun – basso
Nathalia Hoogkamer – kosketinsoitin
Jarno Olinga – rummut
Aiheesta muualla

For Death and Glory Discogsissa. (englanniksi)
Albumi For Death and Glory Encyclopaedia Metallum -sivustolla (englanniksi)
Francisco Torres

| Henkilötiedot |
| --- | --- | --- | --- |
Koko nimi: Francisco Wagsley Rodrigues de Sousa Filho
Syntymäaika: 3. syyskuuta 1989 (ikä 35)
Syntymäpaikka:  Baturite, Brasilia
Pelipaikka: hyökkääjä
Pituus: 183 cm
Paino: 75 kg
Seura
Seura:  MP
Pelinumero: 14
Seurat
| Vuodet | Seura | O | (M) |
| 2010 |  FC Kuusankoski | 22 | (6) |
| 2011 |  PEPO | 22 | (36) |
| 2011 | →  MYPA | 1 | (0) |
| 2012 |  MP | 26 | (12) |
| 2013 |  Horizonte | 12 | (3) |
| 2013– |  MP | 40 | (33) |
| Yhteensä | Yhteensä | 123 | (90) |
 Seurajoukkueuran tilastot kattavat vain kansalliset sarjat, päivitetty 24. marraskuuta 2014.
Francisco Wagsley Rodrigues de Sousa Filho, taiteilijanimeltään Francisco Torres (s. 3. syyskuuta 1989 Baturite, Brasilia), on brasilialainen jalkapalloilija. Pelipaikaltaan hän on hyökkääjä. Kaudella 2014 Torres edusti Kakkosessa pelaavia Mikkelin Palloilijoita.
Torres pelasi kaudella 2010 Kakkosta FC Kuusankoskessa. Hän teki kauden aikana kuusi maalia 22 ottelussa. Kauden 2011 hän edusti PEPO Lappeenrantaa Kolmosessa. PEPO:ssa Torres teki 22 ottelussa 36 maalia. Torres pelasi kauden aikana myös yhden Veikkausliigan ottelun Myllykosken Pallo -47:ssä, jonka farmiseura PEPO oli. Hän tuli vaihdosta kentälle, kun MYPA pelasi vieraissa 1–1-tasapelin FC Honkaa vastaan 10. heinäkuuta 2011. Vuosina 2012–2014 hän on pelannut Kakkosta MP:ssä yhteensä 66 ottelua, joissa hän on tehnyt 45 maalia. Osan kaudesta 2013 Torres pelasi brasilialaisessa Horizontessa. Kaudella 2014 Torres oli 23 maalillaan Kakkosen Itäisen lohkon toiseksi paras maalintekijä 40 maalia tehneen Atlantis FC:n Sakari Tukiaisen jälkeen.
Francisco Sánchez Jover

| Mitalit> Maa:   Espanja.Miesten lentopallo.Välimeren kilpailut  | Mitalit> Maa:   Espanja.Miesten lentopallo.Välimeren kilpailut  | Mitalit> Maa:   Espanja.Miesten lentopallo.Välimeren kilpailut  | Maa:   Espanja> Miesten lentopallo. |
| --- | --- | --- | --- |
|  Hopeaa | Languedoc-Roussillon 1993 | Lentopallo |  |
|  Pronssia | Ateena 1991 | Lentopallo |  |
Francisco Sánchez Jover (s. 24. huhtikuuta 1960 Murcia) on espanjalainen entinen lentopalloilija.
Sánchez oli mukana maansa joukkueessa, joka voitti pronssia Välimeren kisoista 1991, ja pelasi myös Barcelonan olympialaisissa 1992, joissa Espanja sijoittui kahdeksanneksi. Hän oli voittamassa Välimeren kisojen mitalia toistamiseen Languedoc-Roussillonissa 1993, jolloin joukkue sai hopeaa.
Francisco Varallo

Francisco Varallo
Francisco ”Pancho” Varallo (5. helmikuuta 1910 La Plata, Argentiina – 30. elokuuta 2010) oli argentiinalainen jalkapalloilija. Hän oli viimeinen elossa ollut henkilö, joka pelasi ensimmäisten jalkapallon maailmanmestaruuskilpailuiden loppuottelussa Montevideossa, Uruguayssa 30. heinäkuuta 1930, ja ylipäätään viimeinen elossa ollut henkilö joka pelasi koko kisoissa. Vielä 95-vuotiaana hän muisti Argentiinan tässä ottelussa kokeman tappion (4–2 Uruguayn hyväksi).
MM-kilpailuiden 1930 jälkeen Boca Juniors osti Varallon, josta tuli sen kaikkien aikojen maalintekijä: hän teki kahdeksan vuoden aikana yhteensä 181 maalia 209 ottelussa. Vuonna 2009 Martin Palermo rikkoi tämän ennätyksen. Varallo lopetti pelaamisen vuonna 1940 loukkaantumisen vuoksi.
Varallolle myönnettiin Kansainvälisen jalkapalloliiton ansiomerkki (FIFA Order of Merit) vuonna 1994.
Fosforipentoksidi

| Fosforipentoksidi |
| --- | --- |


Tunnisteet
CAS-numero:  [1314-56-3 (P2O5)  [16752-60-6] (P4O10) [1314-56-3] (P2O5)  [16752-60-6] (P4O10)]
PubChem CID:  14812
Ominaisuudet
Molekyylikaava:  (P2O5)x, P4O10
Moolimassa:  141,948 g/mol (empiirinen kaava),  283,896 g/mol (molekyylikaava)
Ulkomuoto:  valkoinen jauhe
Sulamispiste:  569 °C
Kiehumispiste:  360 °C (sublimoitumispiste)
Tiheys:  2,39 g/cm3 (kiinteä)
Liukoisuus veteen:  erittäin liukeneva, reagoi veden kanssa muodostaen fosforihappoa
Fosforipentoksidi on fosforin ja hapen muodostama kemiallinen yhdiste, jonka kemiallinen kaava on P2O5. Sitä muodostuu fosforin palaessa, jolloin se yhtyy happeen seuraavasti:
P4 + 5 O2 → 2 P2O5.
Fosforipentoksidi on tavallisissa lämpötiloissa kiinteää valkoista ainetta, joka yleensä esiintyy jauheena. Se sublimoituu 360 °C:n lämpötilassa. Sillä on useita kidemuotoja. Tavallisimmassa kidemuodossa se on dimeerisenä, jolloin sen kemiallinen kaava olisi oikeastaan kirjoitettava muotoon P4O10. Se voi muodostaa myös polymeerejä.
Fosforipentoksidi on vahvasti hygroskooppinen aine ja erityisen tehokas kuivausaine. Se reagoi veden kanssa muodostaen fosforihappoa seuraavasti:
P2O5 + 3 H2O → 2 H3PO4.
Fosforipentoksidi on siis fosforihapon anhydridi. Jos vettä on vain niukasti, voi tavallisen fosforihapon eli ortofosforihapon ohella syntyä myös metafosforihappoa HPO3.
Aiheesta muualla

Fosforipentoksidin kansainvälinen kemikaalikortti
Francis Antonysamy

Francis Antonysamy (s. 15. huhtikuuta 1946) on intialainen roomalaiskatolinen piispa. Hänet vihittiin papiksi Tanjoren hiippakuntaan 2. elokuuta 1974 ja nimitettiin Kumbakonamin hiippakunnan piispaksi 31. toukokuuta 2008. Piispaksi vihkiminen seurasi 9. heinäkuuta. Pääkonsekraattorina toimi Antony Anandarayar, jota avustivat Peter Remigius ja Devadass Ambrose Mariadoss.
FC Steaua Bukarest

FC FCSB [[fet͡ʃeseˌbe]] (rom. FC FCSB) on vuonna 1947 perustettu romanialainen jalkapallojoukkue. Steaua perustettiin 1947 Romanian kuninkaallisten asevoimien komentajan, kenraali Mihail Lascărin käskystä. Steaua-nimeä (suomeksi tähti) on käytetty vuodesta 1961. Se pelaa kotiottelunsa Bukarestin Ghencea-stadionilla. Joukkueen värit ovat sininen ja punainen.
FCSB on Romanian jalkapalloilun kaikkien aikojen menestynein seura. Se on voittanut maan mestaruuden 23 kertaa. Steaua oli myös ensimmäinen itäeurooppalainen joukkue, joka voitti jalkapallon Euroopan cupin. Tuo tapahtui vuonna 1986, jolloin se kaatoi FC Barcelonan loppuottelussa. Aiemmin puolivälierissä Steaua oli kukistanut suomalaisen FC Kuusysin. Vuonna 1989 Steaua pelasi jälleen Euroopan cupin loppuottelussa. AC Milan oli kuitenkin siinä vahvempi.
Nykyään Steaua ei ole Euroopan laajuisesti yhtä merkittävä tekijä kuin 1980-luvulla. Seura jakaantui vuonna 2017 kahtia vuosia kestäneen nimiriidan takia. Pääsarjassa pelaava yksityisen liikemiehen omistama joukkue menetti oikeuden Steauan nimen ja tunnuksen käyttöön esiintyen nykyään nimellä FCSB, asevoimien yhteyteen edelleen kuuluvan emoseuran tukema jalkapallojoukkue CSA Steaua Bukarest puolestaan pelaa toiseksi korkeimmalla sarjatasolla.
Meriitit

Romanian mestaruudet (27): 1951, 1952, 1953, 1956, 1960, 1961, 1968, 1976, 1978, 1985, 1986, 1987, 1988, 1989, 1993, 1994, 1995, 1996, 1997, 1998, 2001, 2005, 2006, 2013, 2014, 2015, 2024
Romanian Cup (24): 1949, 1950, 1951, 1952, 1955, 1962, 1966, 1967, 1969, 1970, 1971, 1976, 1979, 1985, 1987, 1988, 1989, 1992, 1996, 1997, 1999, 2011, 2015, 2020
Euroopan Cup (1): 1986
Aiheesta muualla

Wikimedia Commonsissa on kuvia tai muita tiedostoja aiheesta .
.ro Virallinen kotisivusto (ro) (en)
Steaua Romanian liigan virallinen sivusto (ro)
Steaua UEFA:n virallinen sivusto (en)
FCSteaua.ro Virallinen fanisivusto (ro)
AISS.ro (Arkistoitu – Internet Archive) AISS (Steaua Supporters' Independent Association) (ro)
Steaua.com Englanninkielinen fanisivusto (en)
Stelisti.ro (Arkistoitu – Internet Archive) Gazeta Sporturilor (ro)
Steauan tilastoja (Arkistoitu – Internet Archive) (ro)
Liga I -joukkueet kaudella 2011–2012
Astra •
Brașov •
Ceahlăul •
CFR Cluj •
Concordia •
Dinamo •
Gaz Metan •
Mioveni •
Oțelul •
Pandurii •
Petrolul •
Rapid •
Sportul Studențesc •
Steaua •
Târgu Mureș •
Universitatea Cluj •
Vaslui •
Voința
Fosforitrioksidi

| Fosforitrioksidi |
| --- | --- |

Tunnisteet
CAS-numero:  1314-24-5
PubChem CID:  123290
Ominaisuudet
Molekyylikaava:  P4O6
Moolimassa:  219,88
Ulkomuoto:  Väritöntä nestettä tai vahamaisia kiteitä
Sulamispiste:  23,8 °C
Kiehumispiste:  175,3 °C
Tiheys:  2,135 g/cm3
Fosforitrioksidi eli tetrafosforiheksaoksidi (P4O6) on yksi fosforin oksideista. Sitä voidaan pitää fosforihapokkeen anhydridinä.
Ominaisuudet ja valmistus

Fosforitrioksidi on ulkomuodoltaan valkoisia vahamaisia kiteitä tai väritöntä nestettä. Se liukenee kylmään veteen muodostaen fosforihapoketta, mutta kuuma vesi hajottaa sen ja se disproportioituu fosforihapoksi ja fosfiiniksi, myös punaista fosforia voi muodostua. Ilmassa yhdiste hapettuu hitaasti fosforipentoksidiksi. Bromin tai kloorin kanssa fosforitrioksidi reagoi muodostaen fosforitribromidia tai fosforitrikloridia ja jodin kanssa kuumennettuna difosforitetrajodidia.
Fosforitrioksidia valmistetaan kuumentamalla valkoista fosforia noin 50 °C:n lämpötilaan hapen läsnä ollessa ja reaktion saanto on yleensä 50–60 %. Täten yhdisteen joukossa on aina epäpuhtautena valkoista fosforia, joka voidaan muuttaa punaiseksi fosforiksi säteilyttämällä ultraviolettivalolla. Tämän jälkeen punainen fosfori on helposti erotettavissa fosforitrioksidin joukosta. Yhdistettä voidaan valmistaa myös kuumentamalla suljetussa astiassa fosforipentoksidia 440 °C:n lämpötilaan.
Hämeentie

Hämeentie esiintyy tiennimenä eri puolilla Suomea.
Hämeentie, katu Helsingissä
Hämeentie, katu Turussa, valtatien 10 osoitenimi Turussa ja naapurikunnissa
Hämeentie, Kantatie 45:n nimi Tuusulasta Hyvinkäälle
Hämeentie, seututie 347:n nimi Mäntässä
Hämeentie, katu Hämeenlinnassa
Hämeentie, seututie 303:n nimi Akaassa
Hämeentie, yhdystie 2821:n nimi Forssassa
Hämeentie, katu Järvenpäässä